सच तो यह था कि मेरी ईष्वर पर अगाध श्रद्धा थी और मैं मिलन-विरह, संयोग-वियोग अथवा प्यार के किसी सुनहरे पल को उनके द्वारा किसी निष्चित उद्देष्य के लिये दिये गये उपहार के रूप में देखा करती । अतः मैं आश्वस्त थी कि ईष्वर की कृपा जब मुझ पर होगी, किसी स्वस्थ, सुंदर और प्रतिभाषाली पुरूष के प्यार का सौभाग्य मुझे भी प्राप्त होगा। ऐसा नहीं था कि इस उम्र के आते तक किसी युवक का प्रणय प्रस्ताव मुझे ना मिला हो, सभी सामान्य लड़कियों की तरह लड़कों की फब्तियों, छिछोरी हरकतों, एवं फिकरें कसने जैसी परेषानियों का सामना मुझे भी करना पड़ा था, किंतु इन सब परिस्थितियों ने मुझे जहां चारित्रिक रूप से सुद्ढ़ किया था वहीं मैं साहसी भी हुई थी और किसी की आंखों में उसके अंदर पल रहे शैतान को जानने समझने की क्षमता भी मुझमें बड़ी तेजी से विकसित हुई थी ।